Elisenberg skole

Elisenberg skole var en skole på Frogner i Oslo. 

Elisenberg var en historisk videreføring av den skolen som het Vestheim Pikeskole og senere Vestheim privatskole, samt av det tidligere Frøken Rolls Pigeinstitut. Denne skolen ble overtatt av Vestheim i 1907 og solgt til private da kommunen overtok resten av Vestheim i 1918. Skolen ble så drevet videre som aksjeselskap, frem til den i 1958 ble overtatt av kommunen. Skolen ble da videreført under navnet Elisenberg frem til 1969. 

 Elisenberg videregående skole 
Lokalene ble senere overtatt av Oslo Huflidsskole, og var i perioden 1976–1990 i drift under navnet Elisenberg videregående skole. Skolen hadde i denne perioden husflidslinje (estetisk studieretning). 

Skolens gamle lokaler har senere blitt overtatt av Bjørknes Privatskole.

Skolen er igjen i bruk av Oslo kommune. Oslo kommune har inngått en ti års leiekontrakt (2024), og lokalene blir brukt som tilleggslokaler for Vika vgs og Hersleb vgs.

 Referanser 

 Litteratur 
Tvedt, Knut Are (red). Oslo bylekskon, femte utgave, 2010

Kategori:Tidligere private videregående skoler i Oslo
Kategori:Tidligere offentlige videregående skoler i Oslo
Kategori:Skoler i bydel Frogner
Kategori:Utdanningsinstitusjoner etablert i 1958
Kategori:Utdanningsinstitusjoner nedlagt i 1969
Kategori:Utdanningsinstitusjoner nedlagt i 1990